на конкуренцията, които проучват една и съща концентрация. Опитът на Комисията сочи, че доброто сътрудничество между Комисията и органите за защита на конкуренцията в юрисдикции извън ЕИП води до значителни ползи за въпросните предприятия. За тази цел Комисията приканва уведомяващите страни да представят заедно с настоящия формуляр „СО“ списък на юрисдикциите извън ЕИП, в които концентрацията трябва да бъде одобрена съгласно правила, преди тя да бъде осъществена или след това.
 Освен това Комисията приканва въпросните предприятия да се откажат от правото на поверителност, което ще позволи на Комисията да споделя информация с други органи за защита на конкуренцията извън ЕИП, които проучват същата концентрация. Отказът от това право улеснява съвместното обсъждане и анализа на дадена концентрация, тъй като позволява на Комисията да споделя важна информация с друг орган за защита на конкуренцията, който разглежда същата концентрация, включително поверителна търговска информация, получена от съответните предприятия. За тази цел Комисията приканва съответните предприятия да използват образеца за дерогации на Комисията, който е публикуван на уебсайта на ГД „Конкуренция“ и се актуализира периодично.
 1.10. Предоставяне на информация на работещите и на техните представители
 Комисията желае да обърне внимание на задълженията, на които участниците в дадена концентрация могат да подлежат съгласно правилата на Европейския съюз и/или националните правила относно предоставянето на информация и провеждането на консултации с работещите и/или с техни представители във връзка със сделки, които имат характер на концентрация.
 РАЗДЕЛ 1
 Описание на концентрацията
 1.1.
 Представете кратко описание на концентрацията, като посочите участниците в нея, характера на концентрацията (например сливане, придобиване или съвместното предприятие), сферите на дейност на уведомяващите страни, пазарите, върху които концентрацията ще окаже въздействие (включително главните засегнати пазари (11)), и стратегическата и икономическата обосновка на концентрацията.
 1.2.
 Представете обобщение (до 500 думи) на предоставената в раздел 1.1 информация. Това обобщение ще бъде публикувано на уебсайта на ГД „Конкуренция“ след уведомяването. То трябва да бъде съставено така, че да не съдържа поверителна информация или търговски тайни.
 РАЗДЕЛ 2
 Информация за страните
 2.1. Информация относно уведомяващата(ите) страна(и) и другите участници в концентрацията
 (12)
 За всяка уведомяваща страна, както и за всеки друг участник в концентрацията представете:
 2.1.1.
 наименование на предприятието;
 2.1.2.
 име, адрес, телефонен номер, номер на факс, електронен адрес и длъжност на съответното лице за връзка; посоченият адрес трябва да бъде адрес за връчване на документи, и по-специално на решения на Комисията и други документи, свързани с производството, а лицето за връзка трябва е упълномощено да приема връчването;
 2.1.3.
 ако са назначени един или повече упълномощени външни представители на предприятието, представителят(ите), до кой(и)то могат да бъдат изпращани документи, и по-специално решения на Комисията и другите документи, свързани с производството:
 2.1.3.1.
 име, адрес, телефонен номер, номер на факс, електронен адрес и длъжност на всеки представител; както и
 2.1.3.2.
 оригинала на писмено доказателство за упълномощаването на всеки представител (въз основа на образеца на пълномощно, който е на разположение на уебсайта на ГД „Конкуренция“).
 2.2. Естество на дейностите на страните
 За всяка от уведомяващите страни и за другите участници в концентрацията опишете естеството на стопанската дейност на предприятието.
 РАЗДЕЛ 3
 Подробности относно концентрацията,